Bredbåndsworkshop i Mørke | Syddjurs | amtsavisen.dk
Bredbåndsworkshop i Mørke
Publiceret 12. juli 2017 kl. 14:21
Nu kan du få hjælp til at etablere et projekt under den statslige bredbåndspulje.
SYDDJURS: Tre dage i løbet af sensommeren inviterer Djurslandonline til bredbåndsworkshop i Mørke. Der er tale om en workshop og informationsmøde om den statslige bredbåndspulje 9. august og åbent hus 21. august og eventuelt 11. september, hvor det er muligt at få hjælp til et projekt under bredbåndspuljen.
Energistyrelsens bredbåndspulje giver tilskud til områder, der gerne vil have etableret højhastighedsbredbånd, men i øjeblikket ikke har mere end 10 megabit forbindelse. Deltagelse i workshoppen er gratis, og det er ikke nødvendigt at tilmelde sig på forhånd.